 **Hudobná náuka**

**2. týždeň**

**Opakovanie**

**Hudobná abeceda:** c, d, e, f, g, a, h

**Noty v husľovom kľúči:**



**Poltón** – najmenšia vzdialenosť medzi dvoma susednými tónmi.

Prirodzené poltóny sú medzi tónmi: **e-f** a **h-c**.

Medzi susednými tónmi nie je miesto na ďalší tón.

(Na klávesových nástrojoch je to vzdialenosť jedna klávesa alebo na gitare jeden pražec)

**Celý tón-**vzdialenosť dvoch poltónov. Medzi susednými tónmi je miesto na jeden ďalší tón.

**Hudobné posuvky:**

**Krížik - # -** zvyšuje notu o ***poltón***. Pridáva note koncovku ***is***.

**Béčko - ♭ -** znižuje notu o ***poltón***. Pridáva note koncovku ***es***.

**Odrážka -** ruší predznamenanie (krížik, béčko) **♮**

**Sláčikové nástroje**

* Tieto hudobné nástroje patria podľa rozdelenia hudobných nástrojov do skupiny **Strunových nástrojov**.Na tieto nástroje sa hrá pomocou **sláčika**, preto je názov sláčikové nástroje. Patria sem nástroje: **husle, viola, violončelo a kontrabas**.

**Dynamika**

**V hudbe sa sila zvuku nazýva DYNAMIKA.**

 Na označenie dynamiky používame talianske názvy:

* **piano** - **slabo**, potichu, označujeme skratkou **p**
* **forte** - **silno**, hlasno, označujeme skratkou **f**
* **mezoforte**- **stredne silno**, označujeme skratkou  **mf**
* **pianissimo** **- veľmi slabo**, označujeme skratkou  **pp**
* **mezopiano**- **stredne slabo**, označujeme skratkou  **mp**
* **fortissimo**- **veľmi silno**, označujeme skratkou  **ff**

Na postupnú zmenu sily zvuku, dynamiky, sa používa označenie:

* **crescendo** [čítaj krešendo]- **postupne zosilňovať**, **cresc.**, alebo zobáčik, ktorý sa postupne otvára
* **decrescendo** [čítaj dekrešendo]- **postupne zoslabovať**, de**c.**, alebo zobáčik, ktorý sa postupne zavára

****

**Rytmus**

**Rytmus-** striedanie tónov rôznej dĺžky.

**Tempo**- je množstvo času, ktoré trvá jedna doba. Zjednodušene je to rýchlosť počítania dôb.

**Rytmické hodnoty: Celá nota – 4 doby**

 **Polová nota – 2 doby**

 **Štvrťová nota – 1 doba**

 **Osminová nota – pol doby (0,5)**

**Dvojštvrťový takt**

* Dvojštvrťový takt označujeme v notovej osnove za husľovým kľúčom **vrchným číslom 2 a spodným číslom 4**. Vrchné číslo nám označuje **počet dôb** v jednom takte. Spodné číslo nám označuje hlavnú hodnotu v takte a tou je **štvrťová nota**. Teda v dvojštvrťovom takte počítame po číslo dva a to: prvá, druhá.



**Trojštvrťový takt**

* Trojštvrťový takt označujeme v notovej osnove za husľovým kľúčom **vrchným číslom 3 a spodným číslom 4**. Vrchné číslo nám označuje **počet dôb** v jednom takte. Spodné číslo nám označuje hlavnú hodnotu v takte a tou je **štvrťová nota**. Teda v trojštvrťovom takte počítame po číslo tri a to: prvá, druhá, tretia.



**Štvorštvrťový takt**

* Štvorštvrťový takt označujeme v notovej osnove za husľovým kľúčom **vrchným číslom 4 a spodným číslom 4**. Vrchné číslo nám označuje **počet dôb** v jednom takte. Spodné číslo nám označuje hlavnú hodnotu v takte a tou je **štvrťová nota**. Teda v štvorštvrťovom takte počítame po číslo štyri a to: prvá, druhá, tretia, štvrtá.

****